**LĒMUMS**

Liepāja

|  |  |
| --- | --- |
| 2021.gada 11.novembrī |  Nr.435/15(prot. Nr.15, 30.§) |

Par zemesgabala Siguldas ielā, blakus

nekustamajam īpašumam Siguldas ielā 13,

daļas nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu, 53., 56. un 137.punktu, izskatot dzīvokļu īpašnieku biedrības "Siguldas 13" 2021.gada 6.oktobra iesniegumu, 2017.gada 4.jūlija zemes nomas pārjaunojuma līgumu, kas 2021.gada 1.jūlijā noslēgts starp Liepājas pilsētas pašvaldību un dzīvokļu īpašnieku biedrību "Siguldas 13", Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 11.oktobra priekšlikumu (sēdes protokols Nr.13) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka tiek turpinātas nomas tiesiskās attiecības ar dzīvokļu īpašnieku biedrību "Siguldas 13" (reģistrācijas Nr.4008303972; juridiskā adrese: Siguldas iela 13-12, Liepāja) par zemesgabala Liepājā, Siguldas ielā (kadastra apzīmējums 1700 040 0456), kas atrodas blakus nekustamajam īpašumam Siguldas ielā 13, daļas 265 kv.m platībā nomu teritorijas labiekārtošanai un autostāvvietu izveidošanai mājas Siguldas ielā 13 iedzīvotājiem uz 5 (pieciem) gadiem, ieskaitot nomas līguma termiņā faktiskās nomas attiecības par laiku no 2021.gada 3.jūlija līdz vienošanās par līguma termiņa pagarināšanu spēkā stāšanās dienai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2021.gada 1.jūlijā noslēgtajā zemes nomas pārjaunojuma līgumā grozījumu un izteikt 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2026.gada 3.jūlijam".

3. Gadījumā, ja dzīvokļu īpašnieku biedrības "Siguldas 13" vainas dēļ vienošanās par zemes nomas pārjaunojuma līguma pagarināšanu netiek noslēgta viena mēneša laikā no šī lēmuma pieņemšanas dienas, lēmums zaudē spēku, zemesgabals atbrīvojams un samaksājama nomas maksa par faktisko lietošanu no 2021.gada 4.jūlija līdz zemesgabala atbrīvošanas dienai.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |